
XCOM 


AUTOR: Lukáš "Dolno" Dolniak 


I [7] FO Výrobca: 2K MARINE #Distribútor: 2K GAMES #Platformy: PS3, Xbox 360 
#Žáner: akčná "Dátum vydania: N/A 


PREVIEW 


To, že svet (pochop USA) čelí v pripravovanej akčnej hre invázii mimozemšťanov asi 
nikoho neprekvapí. Keď však napíšeme, že sa píše rok 1962, prezidentom je John F. 
Kennedy a všetko je ladené v napohľad celkom odľahčenej retro atmosfére, mladému a 
patrične nevzdelanému čitateľovi možno srdce poskočí od vzrušenia, že niekto vymyslel 
tejto otrepanej zápletke aspoň originálne kulisy. My múdrejší však jeho nadšenie musíme 
na moment uzemniť. V tomto období v Amerike takéto „príbehy“ leteli snáď ešte viac ako 
dnes. Či už to bolo na zosmiešnenie skutočných pozorovaní UFO vládou, alebo len z 
vypočítavosti filmových producentov, nie je predmetom tohto článku, ale aspoň vidíme, 
kde autori z 2K Marin našli inšpiráciu pre svoju novú hru. 


Ak sa hrdo hlásite medzi pamät- 
níkov hernej zábavy doby kamen- 
nej (v tomto prípade tak okolo 20 
rokov dozadu), určite nedáte 
dopustiť na nezabudnuteľnú 
strategickú sériu X-COM (UFO) a 
pravdepodobne ste zaregistrovali 
aj jej nasledujúci diel, nazvaný 
jednoducho XCOM. Nepochybne 
vám neušiel fakt, že namiesto kla- 
sického poňatia je hra tentoraz 
FPSkou. Ak ste teda proti tomu 
neprotestovali a nevyhlásili vývo- 
járov za zradcov značky (a 
pravdepodobne teraz ani nečítate 
tento článok a tešíte sa na, opäť 
strategický, XCOM: Enemy 
Uknown) mohli ste si takisto 
všimnúť aj to, že sa o nej už akosi 
nehovorí. Dokonca mala vyjsť už 
pred piatimi mesiacmi a v Čase 
ohlásenia bol dátum vydania 
stanovený ešte na rok 2011. Dnes 
je už známe, že sa jej nedočkáme 
ani počas tohto roka. Momen- 
tálne presný dátum známy nie je, 
ale špekuluje sa, že by to malo 
byť niekedy medzi aprílom 2013 a 
marcom 2014 (no to sme vám 
teda pomohii...). Dôvod je prostý, 
keďže na jeseň vychádza spomí- 
naný strategický seguel, vyda- 
vatelia nechcú, aby bol trh 
tematikou mimozemšťanov 
presýtený, a tak odsunuli XCOM 
na druhú koľaj. Takisto sa klebetí 
o tom, že v 2K Marin majú s vývo- 
jom problémy. Bolo by však škoda 

na túto hru zatiaľ zabudnúť, a tak 
vám prinášame zhrnutie dostup- 
ných informácií. 


XCOM je názov akejsi, na svoju 
dobu, nekonvenčnej organizácie, 
ktorá zgrupuje najinteligentnejšie 
hlavy USA na výskum mi- 
mozemskej technológie a boj 
proti nej. Keďže votrelcov je v ob- 
dobí, kedy sa hra odohráva, na 
Zemi až podozrivo mnoho, invázia 
je len otázkou času. Ufóni teda 
nemajú v úmysle nič iné, než 
obyvateľstvo planéty vyhladiť a 
terraformovať ju (aj keď je tento, 
autormi hojne využívaný, výraz 
trochu nevhodný), aby si na nej 
mohli pokojne nažívať. V roli 
agenta Williama Cartera sa teda 
budeme pokúšať dianie zvrátiť. O 
príbehu toho veľa známe nie je, 
ale autori sa zaprisahávajú, že ho 


určite neodfláknu a hráč sa sám 
bude chcieť dozvedať nové súvis- 
losti okolo invázie. Okrem toho, v 
čase medzi misiami sa bude 
nachádzať na tajnej základni 
XCOMUu, kde bude môcť viesť 
rozhovory s ostatnými členmi or- 
ganizácie a komentovať dianie v 
misiách, plánovať taktiku do 
budúcnosti, či iným spôsobom 
nadväzovať vzťahy, ktorých hlbka 
bude vraj veľmi rôznorodá. 


Avizovali sme, že najpodstatne- 
jšou zmenou bude odklon od tak- 
tickej stratégie, v top-down. 
pohľade, k strieľačke. Taktické 
možnosti sú napriek tomu silnou 
súčasťou hrateľnosti a bez nich sa 
rozhodne nezaobídete. Na úvod 
každej misie si vyberiete 
obmedzený počet spolubo- 
jovníkov a patrične ich vybavíte 

inventárom, ktorý by im závidel aj 
McGyver. Od klasických zbraní, 
charakteristických pre dané obdo- 
bie sa prepracujete k zariadeniam 
kombinujúcim prvky ľudskej a mi- 
mozemskej technológie. Napríklad 
rôzne silové štíty, Či naopak deštruk- 
tívne gadgety sú len malou ukážkou 
toho, čo vo finálnej verzii uvidíme. S 
plne vybaveným tímom už nič ne- 
bráni tomu, aby ste sa vybrali do 
akcie. Tu sprvu všetko pripadá 
ľahko zameniteľné s konkurenciou. 
To však len do chvíle, ako sa stret- 
nete s prvým nepriateľom, čo vďaka 
maskovaciemu zariadeniu vyzerá 
úplne ako vojak z vašich radov. 
Emzák ale rýchlo ukáže svoju pravú 
tvár vo veľmi efektnej animácii a boj 
sa začína. Zatiaľ sme mnoho 
nepriateľom nemali možnosť vidieť, 
ale podľa slov autorov ich bude 
niekoľko druhov, od konkrétnych 
humanoidných až po komplexné ab- 
straktné štruktúry. Spomínaný 
nepriateľ je napríklad príslušníkom 
radov akejsi živej technológie, nie je 
zatiaľ známe, či sa stretneme aj s 
organickými nepriateľmi, ale dizajn 
týchto je veľmi pôsobivý a len ťažko 
ho k niečomu prirovnať. 


Hranie samotné vyzerá veľmi zaují- 
mavo, aj keď nie dvakrát originálne. 
So svojím tímom prečesávate ulice 
a zúčastňujete sa súbojov s 
nepriateľmi, kde rozdávate príkazy 
a snažíte sa protivníkov trebárs 

obehnúť, či inak prekvapiť, kým ich 
vaši spolubojovníci kropia paľbou. 
Niečo podobné sme videli trebárs v 
Brothers in Arms. Ďalej môžete 
využiť špeciálne schopnosti 
kumpánov, Čo sa zas ponáša na 
Mass Effect. Ich kombináciou zas 
dosahujete podobné výsledky ako v 
Bioshocku (2K Marin mimochodom 
stoja za druhým dielom tejto skvost- 
nej akcie). Pôvodným prvkom hry 
tak je asi len zabavovanie mi- 
mozemských zariadení a výber, či 
ich poslať na rozbor na základňu, 
alebo použiť priamo v akcii a riadiť 
podobne ako vašich spolubo- 
jovníkov. Rozhodnutie je to pomerne 
zásadné, pretože na základni sú za- 
pracovaním prvkov získaných od ET 
do vašich zbraní schopní rozšíriť váš 
XCOM 2arzenál všelijakými zaují- 
mavými kúskami. Priamo počas 
misie sú ale tieto pomôcky 
nezameniteľne užitočné, ak vás 
prečíslenie nepriateľmi zatlačí do 
kúta. 


Nedá nám neobávať sa o budúcnosť 
tejto skvelo vyzerajúcej záležitosti, 
keďže vydavateľ dal prednosť práve 
druhej pripravovanej hre. Na druhej 
strane viac času autorom rozhodne 
poslúži na zdokonalenie mechaniz- 
mov v hre a pripravenie zážitku, na 
ktorý sa nezabúda. Ostatne majú k 
tomu vykročené. Podivné ticho 
okolo celého vývoja však môže 
znamenať všeličo... 

SLEEPING 

GS 


AUTOR: Boris "Blade" Kirov 


PLATFORMA: XBOX 360 

: Kráľ j je mítvy, nech žije kráľ! Asi takto trefne by sa dali zhrnúť moje dojmy z open-world 
akcie Sleeping Dogs, ktorá herný svet zasiahla ako blesk z čistého neba a momentálne si 

: užíva takú pozornosť, že aj GTAčko bledne závisťou. Áno, presne to GTAČčko, ktoré bolo touto 

: hrou zosadené z trónu, presne to GTAčko, ktoré zo svojho nového dielu nie a nie ukázať 
aspoň jeden č čo i len solídnejší trailer. Viete čo - fuck GTA! Sleeping Dogs totižto jasne 

: dokazujú, ž že Rockstar na mestské akcie ani vonkoncom nevlastní patent a s troškou umu a 
: citu je možné vyprodukovať titul, ktorý sériu GTA nie len že kvalitami dorovná, ale dokonca 
: aj predčí. Jasné, mnoho skalných fanúšikov si teraz na margo mojej osoby neberie servítky 

pred ústa, avšak nemám inú možnosť, než ešte raz zopakovať "kráľ je mftvy, nech žije kráľ!". 


Chcete vedieť ten najkľúčovejší dôvod môjho rúha- 
nia? Hong Kong. Teda presnejšie, jeho virtuálna 
napodobenina. Nikdy som v onom Azíjskom meste 
nebol (ale jedného dňa tak spravím) avšak miera de- 
tailov, s akou mi ho priblížili autori Sleeping Dogs, 
proste robí z Liberty City totálne generický a zúfalo 
nezáživný bullshit. Yop... stačí sa v koži hlavného 
hrdinu prejsť po niektorej z bočných uličiek a 
pochopíte, že korením atmosféry nie je rozmer 
mesta, ale miera detailov, s akou sú jeho zákutia 
spracované. A práve v tejto oblasti odviedlo štúdio 
United Front tak fenomenálnu prácu, že akokoľvek 
sa budete v hre snažiť využívať dopravné prostriedky, 
podvedome väčšinou vždy siahnete po pešibuse. Sám 
som tak robil. Ak sa nejaká misia nachádzala niekde 
poblíž, jednoducho som sa k nej prešiel a po pritom 
si užíval všetky tie skvelé detailíky navôkol. Samozre- 
jme, vzhľadom na prepracovanosť jednotlivých mest- 
ských štvrtí (hra pozostáva zo 4 hlavných, navzájom 
diaľnicami poprepájaných distriktov) nečakajte ro- 
zlohu onoho Liberty City, ale ako vravím, tá fanta- 
stická atmosféra, všadeprítomná architektonická 
prirodzenosť a životom prekypujúce ulice vám to 

dokonale vynahradia. Skrátka a dobre, virtuálny 
Hong Kong zasiahne vaše hráčske srdiečka rovnako 
mocne, ako to svojho času spravilo prvé tro- 
jrozmerné GTA. Kto to zažil na vlastnej koži, vie o 
čom hovorím! 


Krajne pohlcujúci a dychberúci dojem z digitálneho 
Hong Kongu potom v nemalej miere umocňuje aj 
samotný hlavný hrdina a jeho príbeh. Autori sa pri 
písaní scenára zjavne inšpirovali mnohými azíjskymi 
filmovými klasikami a tak ak sa v tejto oblasti kine- 
matografie vyznáte, budete z hernej story mať 
ustavične úsmev na tvári. Wei Shen, policajt v pre- 
strojení, ktorý po návrate z USA infiltruje najprv 
nižšie ranky Triád, aby sa neskôr vyšplhal až na 
samotný vrchol, totižto rieši rozličné životné situácie 
nie ako egoistický Američan, ale ako člen skupiny, v 
ktorej je si každý navzájom akousi rodinou. Toto nie 
je svet individualít, ale svet uzavretých spoločenstiev, 
ktoré svoju silu dávajú najavo práve vďaka svojej jed- 
notnosti. Práve tá zásadná odlišnosť v ponímaní hier- 
archií robí z príbehu tak atraktívny materiál na 
sledovanie - vy skrátka podvedome cítite, že nesledu- 

jete ďalšiu z rady "emerických" 
gangsteriek, ale niečo, čo je od 
onej šablóny na míle vzdialené. 
Navyše, vďaka skvelému scenáru 
čelí hrdina postupne čoraz 
väčšiemu rozkolu v tom, na ktorú 
stranu sa pridať a môžete mi 

veriť, že rozhodne to pre neho neb- 
ude ľahká situácia. Jednoducho 
povedané, príbeh sa náramne vy- 
daril a s kľudom Angličana ho viem 
zaradiť medzi hlavné dôvody, 

prečo by ste Sleeping Dogs mali 
dať šancu. 


Z hľadiska samotného herného 
konceptu však titul v ničom 
nevybočuje zo zabehnutého žán- 
rového štandardu. Máte tú sériu 
primárnych úloh za triády a polí- 
ciu, máte tu pestrú paletu misií 
sekundárnych a potom sa 
samozrejme môžete realizovať aj v 
rozmanitých nepodstatných 
bokovkách či aktivitách, vylepšujú- 
cich či už vaše konto alebo niek- 
torú z vašich reputácií. Práve tie 
sú zrejme najväčšou inováciou 
kampane - v závislosti od toho, ako 
si počas misií počínate, získavate 
body k policajnému alebo 
"mafiánskemu" skóre. Po dosiah- 
nutí nového levelu následne dostá- 
vate možnosť sa naučiť jeden nový 
skill. Za ochrancov zákona sa 
jedná skôr o ofenzívne schopnosti, 
naopak, za triády sa dočkáte skôr 
defenzívnych abilít. Okrem nich si 
potom počas hry zvyšujete aj tzv. 
Face reputáciu (hlavne teda 
pomáhaním miestnym 

obyvateľom), ktorej dosiahnutá 
úroveň určuje dostupnosť niek- 
torých vozidiel a typov oblečenia v 
lokálnych shopoch. No a ako 
špeciálny bonus potom slúži 
zbieranie vzácnych sošiek, ktoré 
po navrátení pôvodnému 
majiteľovi, učiteľovi kung-fu, vám 
dajú možnosť naučiť sa niektorý z 
obzvlášť účinných a zdrvujúcich 
bojových hmatov. 


Apropo, súboje. Aj napriek tomu, 
že v neskorších fázach hry sa ku 
slovu dostanú aj zbrane, sú 
pouličné bitky jednoznačne 
najväčším highlightom gameplayu. 
Silne inšpirované poslednými 
hernými Batmanmi, súboje bavia 
vďaka dvom kľúčovým prvkom - 
výbornej variabilite hmatov a 
schopnosti využiť okolité 
prostredie na odstránenie súpera. 
Ja viem, to druhé znie ako ba- 
nalita, ale keď budete stáť proti 
desiatim týpkom, z čoho dobrá 
polovica bude "špeciálov" (rozumej 
silnejších bitkárov, schopných vás 
napr. držať), rozhodne vám príde 
vhod, keď budete môcť niektorých 
z nich otrieskať o telefónnu búdku 
či oskalpovať na neďalekom 
vetráku. Za špičkové možno tak- 
tiež označiť realistické animácie 
všetkých tých úderov a kopancov, 
ktoré sa s pojmom "brutalita" príliš 
nepáru a keď po prvý krát vyvoláte 
kombo, v rámci ktorého váš hrdina 
zlomí súperovi nohu, neubránite sa 
miernemu pocitu znechutenia. V 
úvode spomínané prestrelky 

potom zaujmú hlavne skvelo 
využitým slow-motionom, ktorý 
najmä vo verzii za volantom 
vozidla dáva vzniknúť tak efekt- 
ným a divokým naháňačkám, že sa 
ich proste nenabažíte ani po x-tom 
raze. Je teda zbytočným 
polemizovať nad tým, ktorá zo 
zložiek akcie je lepšia - obe totižto 
fungujú naozaj na jednotku a 
poskytnú vám hrateľnosť, ktorá vás 
doslova a do bodky nadchne. 


Inak, čo rozhodne nesmiem v 
rámci herných prvkov opomenúť, 
je jednak samotné jazdenie 
mestom a jednak všetky tie 
serepetičky, ktoré vám život na uli- 
ciach rôznym spôsobom spestrujú. 
Najprv sa teda pozrime na dos- 
tupný vozový park - i keď sa v tit- 
ule žiadnych lietadiel nedočkáte, 
autori na počte a variabilite či už 
áut, motoriek alebo lodí rozhodne 
nešetrili. Rozličné krabice od 
topánok, sedany, mini-vany či 
rýchle športiaky brázdia cesty vir- 
tuálneho Hong Kongu (taký detail - 
v hre sa jazdí ako v UK - na druhej 
strane :) a vy máte pocit, že v 
danom meste si je možné kúpiť tá- 
toša naozaj podľa svojich predstáv. 
Skvelý dojem vo mne taktiež 
zanechal originálne spracovaný 
efekt rýchlej jazdy či samotný 
jazdný model, ktorý síce fanúšikom 
Forzy či GTčka príliš neulahodí, 
avšak nám ostatným rozhodne 
vrásky na čele nevyhodí. Samozre- 
jme, kvitujem negatívne reakcie 
PCčkarov na margo ovládania vozi- 

diel, avšak vzhľadom na to, že som 
testoval konzolovú verziu, mi 
gamepad na bezproblémové jazde- 
nie sem a tam v pohode 
postačoval. 


Pýtate sa, čo je ďalej možné v ta- 
mojšej metropole robiť? Tak 
napríklad randiť s hneď niekoľkými 
ženami, ktoré vám za vašu milú 
spoločnosť na oplátku sprístupnia 
zobrazovanie collectibles na mini- 
mape. Tých je pritom v hre hneď 
niekoľko typov, takže zbierať je 
možné nie len poskrývané kufríky 
s peniazmi (a inými goodies), ale 
napríklad aj špeciálne sety 
oblečení, po skompletizovaní 
ktorých vaša postava dostane ne- 
jaký bonus či už k zdraviu alebo 
iným skillom. Na uliciach postá- 
vajú rozličné stánky s fast-foodom, 
čajovne či masérky, všetci pridáva- 
júci hlavnému hrdinovi nejaký ten 
užitočný buff. Pre tých, čo hľadajú 
trošku toho adrenalínu, je tu 
potom možnosť za jazdy 
prepadávať obrnené vozy znepri- 
atelených frakcií či kradnúť vytipo- 
vané vozidlá, za ktoré samozrejme 
dostávate adekvátnu finančnú 
odmenu. Nechýba ani to pre azia- 
tov tak povestné karaoke, takže 
jediná vec čo zamrzí, je nemožnosť 
sa v lokálnych baroch naliať pori- 
adnou dávkou saké. Nevadí... 


#Výrobca: United Front Games “Distribútor: SguarEnix “Platformy: PC, PS3, Xbox 360 
+Multiplayer: nie "Lokalizácia: nie “Web: http://www.sleepingdogs.net/ 

otvorím si reálne a problém je 
vyriešený :) 


Sleeping Dogs nezlyhávajú ani v 
oblasti technického spracovania - 
prekrásne spracované reálie Hong 
Kongu ustavične vyrážajú dych a 
keď sa k tomu navyše pridá aj 
skvelo namixovaný audio-mix či 
výborný výber hudby v rámci 
lokálnych rádio staníc, nemôžem 
audio-vizuálnej stránke hry 
vytknúť absolútne nič. Azda len 
jediná vec ma trápi - rozloženie 
checkpointov počas misií nie je 
ideálne a neraz tak budete musieť 
zabíjať tú istú 20ku protivníkov x- 
krát za sebou len preto, že daná 
misia akosi nemá žiaden záchytný 
bod vjej strede. Každopádne ale, 
akonáhle si zvyknete na súbojový 
systém a jednotlivé herné mecha- 
nizmy, budete zomierať v hre 
naozaj len ojedinele, takže aj táto 
drobná výtka neskôr stratí na výz- 
name. Nech sa teda snažím ako 
môžem, lásku, akou som zahorel k 
tomuto titulu, nedokážem skryť. 
Sleeping Dogs sa skrátka podarili 
a po dlhom čase sa opäť jedná o 
skvost, ktorý by si nemal nechať 
ujsť skutočne žiaden hráč. Tak 
teda, na čo ešte čakáte? Takúto 
exkluzívnu a exkvizitnú exkurziu 
do podsvetia Hong Kongu vám len 
tak hocijaká hra neponúkne! 


+ + spracovanie mesta 

s + hrateľnosť 

© + hromada herných možností 
s + technické spracovanie 


> MÍNUSY 
+ - nie príliš ideálne rozložené 
+ checkpointy 

DEADLIGHT 


AUTOR: Branislav "chinaski" Hujo 


PLATFORMA: XBOX 360 


: Kedysi dávno, keď 70% z tých, ktorí teraz čítajú tieto riadky ešte, buď 
neboli na svete, alebo ak aj na svete boli, ich najväčšou dennou starosťou 
bolo naplniť plienku dostatočne vhodnou náplňou, existovala žuvačka 
Pedro. Bola to fakt super vec, mala fakt dobrý obal, vnútri bomba obrázok 
a bola sladká jak sviňa, čo pre vtých časoch párročného krpca značilo 
dokonalosť. Mal som ju vážne rád, a zožral som ich tony, to mi verte, ale 


: časom som prišiel na to, že táto Žuvačka chutí len asi 3 minúty, obrázok je 
: na nekvalitnom papieri a ten obal... no, škoda reči. A tak je to žiaľ aj s 


Deadlightom. 


Asi sa nemusím hanbiť za to, že som túto "arká- 
dovú" záležitosť, dnes šírenú len cez Xbox LIVE za 
1200 MS points, očakával s veľkými očami. Trailery 
bol úžasné a obrázky také dokonalé, až bolo ťažké 
uveriť, že ide o hru od mladého štúdia, ktoré 
doteraz na svojom triku nemá vlastne nič. Kráľ je 
mftvy, nech žije kráľ, vravel som si sám pre seba, 
keď som Deadlight sťahoval a myslel samozrejme na 
Shadow Complex, ktorý Deadlight svojim spracov- 
aním výrazne pripomína. Ale rovnako tak bolo na 
vaným Limbom začínajúc a pôvodným Princom z 
Perzie končiac. Toto jednoducho nemôže dopadnúť 
zle. 2D plošinovka s 3D grafikou poháňaná Unreal 
enginom. Dokonalosť sama o sebe. 


A spočiatku to ani zle nevyzerá, aj keď to, že aby ste 
si naplno vychutnali úvod a vlastne celú atmosféru 
hry, musíte najskôr prečítať 601!!! (fakt nekecám) 
stránkový denník hlavného hrdinu, ma trošku 
primälo k trudným myšlienkam o tom, že autori 
majú trošku problém vysvetliť stručne dej. Ale 


BOO OS SOS oso dodo sd cdosdo odo odds ce 


prečítal som a pustil sa do hry. Pod ruky sa mi 
dostal Randall Wayne, absolútne ničím z priemeru 
nevybočujúci chlapík, akých v sobotu stretnete v 
nákupnom centre za naplnenými vozíkmi desiatky. 
Wayne pôvodne pracoval ako strážca v prírodnej 
rezervácii, no po začiatku celej apokalypsy sa 
samozrejme na stráženie vykašlal a vydal sa hľadať 
svoju rodinu, bezpečie atď, atď, veď to poznáte. Ak 
ste nedávno hrali I am Alive, tak sa vám príbehy 
budú prepletať tak, že o nejaký ten čas z toho 
budete mať jednu hru... 


Prvých pár desiatok minút budete hrou nadšení. 
Všetko vyzerá tak ako v traileroch. Seattle (kde sa 
celý dej odohráva) je zdevastovaný, ovzdušie 
zamorené, nebo temné a okrem beznádeje vás chcú 
dostať zombie, v Deadlighte nazývané Shadows. 
Práve Shadows dávajú hre ten potrebný esprit a 
trocha výnimočnosti, pretože inak by som autorov 
vážne podozrieval z plagiátorstva McCarthyho knihy 
The Road. Pri súbojoch s nimi (a nielen s nimi - ale 
spoilerovať nebudem) máte vždy na výber, môžte sa 

biť, neskôr môžte strieľať, ale 
najčastejšie je aj tak jediným 
rozumným riešením vziať nohy na 
plecia a utekať preč (neskôr tak 
budete robiť aj preto, lebo je to 
rýchlejšie). Jeden, alebo dva tiene, 
nie sú pre nášho borca vyložene 
problém, ale väčšia skupina 
väčšinou značí smrť a môžte byť 
vyzbrojení lepšie ako Rambo, to mi 
verte. Pri súbojoch vás totiž limi- 
tuje viacero vecí, ak preferujete 
hoj zblizka je to predovšetkým 
Stamina, ktorá sa behaním, 
zúrivým máchaním čímkoľvek 
jednoducho míňa a keď vám dôjde, 
neubránite sa ani predškolskému 
tieňu. Pri strelných zbraniach (je 
ich minimum) zasa logicky 
dochádzajú náboje a keďže tých sa 
v hre vyskytuje asi rovnaký počet 
ako úprimných síz Vila Rozborila, 
dobre si rozmyslíte kedy budete 
strieľať. 


Spočiatku všetko toto + dobrá at- 
mosféra spoľahlivo funguje a hra 
vás baví. Dokonca sa tvorcovia 
rozhodli prihodiť do pléna aj pár 
logických hádaniek, takže zapojíte 
aj mozgové závity, ale netreba sa 
háť, tieto hádanky by rozlúštili aj 
účastníci našich kvalitu naberajú- 
cih reality show, takže ich treba 
brať len ako spestrenie neustáleho 
behania, poskakovania a likvidácie 
zombíkov. Žiaľbohu asi v tretine 
hry zistíte, že sa začínate nudiť a 
hoci sa tvorcovia fakt snažia a 


O OBO O OOOOBOOO OVOS SOVOOOOOVOGOSOOOSSOVO SO OOOBOSOBoOdGSoBodSodovdddvododdo%0 
. 


dávkujú vám raz zbesilý únik, raz 
logickú hádanku a tiež trocha toho 
príbehového pozadia, nepomáha 
to. A vy časom zistíte prečo, 
jednoducho im celú túto hru 
prestanete veriť. A môže za to am- 
atérske spracovanie príbehu. Ten 
je síce sám o sebe klišé, ktoré 
nemožno skaziť, no jeho podanie 
vo forme komiksových cut scén, 
veru nie je bohviečo. A čo žiaľ 
zráža príbeh najviac je dabing 
postáv, mal som pocit akoby to au- 
tori hry nahrávali u jedného z nich 
počas nedeľného obeda. Hlasy sú 
nevýrazné, k jednotlivým postavám 
sa nehodia a nejakú emóciu by ste 
fakt skôr našli u toho, už spomí- 
naného nešťastníka uvádzajúceho 
Modré z neba. Toto v kombinácii s 
repetitívnosťou herného zážitku a 
nepresným ovládaním ničí hru ako 
rakovina. Pri tom ovládaní sa pris- 
tavme. V hrách ako je táto je ovlá- 
danie postavy kľúčovým faktorom. 
Tu je však vyslovene odfláknuté a 
najviac to cítiť v pasážach, kedy je 
potrebné niekam rýchlo 
prebehnúť, niečo prekopnúť, 
niekam presne skočiť a podobne. 
Jednoducho to sem tam nejde, hra 
niekedy na vaše stlačenie tlačítka 


nereaguje. A verte mi, nevymýšľam : 


si, pri jednej takejto seanse som si 
zúrivým mačkaním ulomil button B 
na gamepade. A aj tak sa stále 
tváril, že som ho nestlačil. 


Je to škoda, na hre sa výrazne pre- 


#Výrobca: Teguila Works #Distribútor: Microsoft "Platformy: Xbox 360 


#Multiplayer: nie "Lokalizácia: nie “Web: www.deadlightgame.com 

javila neskúsenosť jej tvorcov + 
zrejme dosť napätý rozpočet. 
Navyše keď už si ako tak začnete 
na všetky nešvary zvykať a predsa 
len sa prinútite sledovať dej, hra 
zrazu skončí. Po cca 3-4 hodinách 
je koniec a vy neviete či máte byť 
znepokojený koncom hry, alebo 
nahnevaný z krátkeho zážitku (i 
keď v kontexte s repetitívnosťou 
herných mechanizmov je krátka 
herná doba skôr výhodou). 


Na druhú stranu nechcem, aby vás 
recenzia odradila od hrania, čomu 
zodpovedá aj výsledná známka hry. 
Autori urobili aj veľa dobrých vecí, 
bravúrne striedajú atmosferické 
momenty, prostredie je jednoducho 
nádherné a potešia aj také vy- 
chytávky ako lákanie zombíkov do 
vopred pripravených pastí. Len mi 
je ľúto, že hra s takýmto poten- 
ciálom skončí zabudnutá. A ona 
skonči, či chcete, alebo nie. Nie je 
to žiaľ druhý Shadow Complex, ani 
Limbo je to len sľubný krok do 
budúcnosti pre jedno štúdio a 
priemerná zábava pre nás hráčov. 
Nič viac a nič menej. 


+ PLUSY 

+ + Grafika je úchvatná 

+ + Dobre skíbené okopírované mechanizmy z 
+ iných hier 

s + Pocit z apokalypsy 


: MÍNUSY 

s - Ovládanie 

+ - Zvuková stránka hry 
+ - Dížka hry 

Hardwaie 
NOVINKY ZA MESIAC 

Tridsiaty piaty hardvér týždeň 
započal netradičnou PC skrinkou, 
pokračoval odhalením zaujímavého 
herného tabletu, skončil pred- 
stavením nového monitora od 
EIZO. 


Zväčša píšeme len o konvenčných 
hráčskych počítačových skrinkách, 
ktoré síce vždy niečím zaujmú, no v 
podstate sa ich tvar nijak prevratne 
nemení. S radikálnou zmenou však 
prichádza výrobca AeroCool, ktorý 
nám prezradil celkom slušné množstvo 
detailov o skrinke s názvom Strike-X 
Air, ktorej vzhľad je pomerne ojedinelý. 
Ide o otvorený model, vhodný pre- 
dovšetkým pre nadšencov, ktorí chcú 
mať rýchlejší prístup k jednotlivým 
častiam svojho miláčika. Podporuje aj 
základné dosky typu XL-ATX s desia- 
timi rozširujúcimi slotmi, nachádzajú 
sa tu tri 5,25“ a rovnaké množstvo 
3,5/2,5“ pozícií s možnosťou funkcie 
„hot-swap. 


Je tu priestor pre dlhé napájacie 
zdroje a samozrejme i pre grafické 
karty s dížkou až 33 cm. HD audio 
konektory sú samozrejmé, predný 
panel pritom disponuje aj USB 2.0 por- 
tom a trojicou USB 3.0 portov so štan- 
dardnými hlavičkami. Zaujímavosťou 
je Časť, ktorá sa dá otvoriť, keď sa 
potrebujete dostať k základnej doske a 
komponentom. Je do nej vložený veľký 
200 mm ventilátor. Cena oznámená 
nebola, jej dostupnosť ale známa je. 
Skrinka AeroCool Strike-X Air bude s 
najväčšou pravdepodobnosťou na trhu 
dostupná začiatkom októbra. 


PETETITETITTITIISTITEIESTITIIIIEKITRIA ČIEK ČEKIIIIEITETIEEKKKKK) 


Potešilo nás oznámenie nového tabletu 
určeného pre hráčov. Postará sa oň 
spoločnosť Archos, ktorá mu dala 
ľahko zapamätateľný názov GamePad. 
Síce nepoznáme veľa údajov, vieme to 
najpodstatnejšie. Nazreli sme pod 
kapotu, poznáme jeho výzor. V prvom 
rade vám do očí vbije veľký displej s 
veľkosťou 7“. Chod má na starosti 
operačný systém Android 4.0 Ice 
Cream Sandwich, dvojjadrový proce- 
sor s frekvenciou 1,5 GHz a štvor- 
jadrový grafický čip Mali 400MP. 
Novinka z dielne Archosu uzrie svetlo 
sveta niekedy ku koncu októbra. Podľa 
viacerých zdrojov bude dostupný za 
prijateľnú cenu, ktorá by nemala 
prekročiť 150 €. 


Napokon EIZO oznámil dostupnosť 
herného monitora FORIS F92333 pre 
slovenský a zároveň i pre český trh. 


Ide o 23" monitor (má 58 cen- 
timetrovú uhlopriečku), s pomerom 
strán 16:9, ktorý je Full-HD s ro- 
zlíšením 1920x1080 pixelov. Pred- 
stavený model FS2333-BK disponuje 
čiernym farebným prevedením. 
Ponúka maximálny jas 250 cd/m?, 
pričom aj pri znížení na minimum je 
vraj stále zaistený zreteľný obraz. Je 
vybavený IPS-LCD panelom s energet- 
icky úsporným podsvietením typu 
LED. Výrobca sa chválil dvojicou tech- 
nológií, menovite sa jedná funkcie 
Smart Insight a Power Gamma. Prvá z 
nich bola vyvinutá v spolupráci s 
popredným svetovým herným tímom 
Fnatic, ktorý pomáhal s optimálnym 
nastavením pre žánre FPS a RTS. Opti- 
malizuje tmavé scény a zvýrazňuje ich 
obsah, Power Gamma sa zameriava na 
zvýraznenie nízkych kontrastov a robí 
tak tmavé partie obrazu lepšie 
viditeľnými. EIZO si pre hráčov 
pripravil niekoľko prednastavených 
režimov, režim Game samozrejme 
nemohol chýbať. Poteší aj pribalený 
diaľkový ovládač. 


Modul IPS zaručuje veľký pozorovaní 
uhol (až 178“), stabilné farebné tóny a 
kontrast. Ako si možno všimnúť na 
obrázku, v prednej časti sa nachádzajú 
dva vstavané reproduktory. Maximálna 
spotreba energie je 42 W typický 
príkon je pritom 22 W. Čo sa týka 
pripájacích konektorov, našli by sme tu 
dva HDMI, jeden konektor typu DVI-D 


SEPTEMBER 2012 


a DSub. Monitor sa dá výškovo nastaviť 
v rozsahu 60 mm, celková váha s pod- 
stavcom je 5,4 kg. Jeho dizajn si môžete 
mierne upraviť. V balení totiž dostanete 
červený, modrý a sivý dekoračný pruh. 
Herný monitor EIZO FORIS F 52333 je 
štandardne ponúkaný s päťročnou 
zárukou na elektroniku aj LCD panel. 
Na našom trhu sa objaví v priebehu sep- 
tembra. 


Ponuku 36. hardvérového týždňa 
tvorila dvojica počítačových 
skriniek. Jedna z nich bola dokonca 
po zuby ozbrojená! 


Po boku troch už oznámených PC 
skriniek od AeroCoolu bol predstavený 
nový prírastok tejto jesene s poradovým 
číslom štyri. Ide o model Mechatron 
Black Edition, ktorého povrchová 
úprava je zrejmá už z názvu. Je typu 
ATX mid-tower, výrobca použil 0,6 mm 
SECC oceľ a poskytuje slušnú porciu 
priestoru, do ktorého vložíte nielen 
väčšie CPU chladiče s maximálnou 
výškou 175 mm, ale i grafické karty 
dlhé trebárs i 330 mm. Taktiež je 
dostatočne veľká aj spodná časť, kde sa 
zmestí dlhší PSU. 


Inak je skrinka rozmerov 534 mm x 226 
mm x 502 mm, disponuje predným pan- 
elom s dvojicou USB 3.0 portov, pričom 
sú prítomné aj audio porty. Nechýba 
niekoľko 2,5“, 3,5“ a 5,25“ pozícií. Čo sa 
týka chladenia, buďto sa spoľahnete na 
klasický systém ventilátorov alebo 
vsadíte na vodné chladenie. Otvory sú 
už nachystané. Skrinka AeroCool 
Mechatron Black Edition sa na trhu ob- 
javí v priebehu októbra 2012. 


Na poskladané PC zostavy priamo 
výrobcom sa stále spolieha slušné 
množstvo užívateľov. My sme sa zamer- 
ali na novinku z dielní Asusu. Toto delo 
dostalo pomenovanie ROG TYTAN 
CG8890 a prichádza s mimoriadne 
výkonným, kvapalinou chladeným, 

šesťjadrovým procesorom Intel Core i7- 
3960X, ktorý jediným kliknutím pretak- 
tujete na priam čarovnú frekvenciu 4,2 
GHz. Ani grafická zložka nie je zaned- 
baná a ponúka sa nám tak najnovšia 
grafická karta NVIDIA GeForce GTX 
690 so 4 GB pamäťou, podporujúcou 
štyri monitory a režim hrania NVIDIA 
3D Vision Surround. Ak by sa vám táto 
„hračka“ javila ako zbytočná, môžete si 
do PC nechať zakomponovať variant 
grafickej karty GTX 680 s 2 GB DDR5> 
pamäťou. Sú tu 4 pamäťové sloty, kde 
možno nainštalovať 4 až 16 GB DDR3 
pamäte. 


Do konfigurácie ďalej patria napríklad 
dva 128 GB SATA3 SSD disky v RAID 0, 
prinášajúce až štyrikrát vyššiu dátovú 
rýchlosť v porovnaní s klasickými HDD. 
Kvalitný zvuk zaistí tu prítomná zvuková 
karta ASUS Xonar DX, ktorú poháňa 
technológia Dolby Home Theater. 
Výkonný procesor môže pracovať na vi- 
acerých úrovniach, a to vďaka funkcii 
Turbo Gear, s ktorou ho možno ľahko 


pretaktovať. V prvom móde s označením 
Startup mode, pracuje CPU na 
frekvencii 3,8 GHz a indikuje ho modré 
LED osvetlenie. Turbo Gear prepne os- 
vetlenie na červenú farbu, pričom vtedy 
procesor tiká na 4,0 GHz. Počas na- 
jvýkonnejšieho režimu (Turbo Gear ex- 
treme ) je opäť k dispozícii Červené 
podsvietenie, ale v tom prípade proce- 
sor dosahuje takt o hodnote 4,2 GHZ. 
Celý systém je poháňaný 64-bitovým 
operačným systémom Windows 7 Home 
Premium. 


Výrobca nezabudol ani na štipku orig- 
inálnosti. Skrinka obsahuje netradičný 
chladiaci systém. V režime Turbo Gear 
dôjde k pretransformovaniu, ktoré sa 
prejavuje tak, že sa otvorí horný panel 
aj bočné panely. Následne sa vysunú 
ventilátory, ktoré už vedia, čo majú 
robiť. Tento systém je však doplnený aj 
o zložito konštruované ventilačné 
otvory, nachádzajúce sa pozdíž skrinky. 
Viac informácií k dispozícii nie je, čiže 
nepoznáme cenu ani dostupnosť. 

L£IZO FORIS F 52333 


AUTOR: Lukáš "Under4" Kollár 


„Čo nie je vidieť nemôžete 
poraziť.“ Výrobca EIZO preto vyv- 
inul inteligentnú technológiu, op- 
timalizujúcu tmavšie scény, 
ktorých obsah následne zvýrazní. 


Spoločnosť EIZO v priebehu septem- 
bra 2012 uvedie na slovenský a český 
trh nový multimediálny monitor EIZO 
FS52333, doplňujúci sériu FORIS. Na 
globálnej oficiálnej stránke je prezen- 
tovaný predovšetkým ako herný 
model, hoci nájde uplatnenie aj v iných 
segmentoch, napríklad si ho môžu 
osvojiť amatérski fotografi, možno ho 
ale použiť aj pre domáce spracovanie 
videa. 


Skôr než si povieme, čím je výnimočný 
sa zameriame na základné parametre 
produktu. Momentálne je predstavený 
len model FS2333-BK s čiernym fareb- 
ným prevedením. Ide o 23" monitor 
(58 centimetrová uhlopriečka) s 
pomerom strán 16:9, ktorý je Full-HD 
s ideálnym, resp. odporúčaným ro- 
zlíšením 1920x1080 pixelov. 


Disponuje maximálnym jasom 250 
cd/m?, pričom aj pri znížení na mini- 
mum, čo vtmavom prostredí šetrí 
zrak, je stále zaistený zreteľný obraz. 
Je vybavený IPS-LCD panelom s mod- 
erným, energeticky úsporným podsvi- 
etením typu LED. 


Modul IPS zaručuje veľký pozorovaní 
uhol - až 178“ (horizontálny i ver- 
tikálny), ako aj stabilné farebné tóny a 
kontrast, takže uspokojí nároky viac- 
erých divákov, ktorí obraz sledujú z 
rôznych uhlov. Rozhranie pre PC a 
dvojica HDMI konektorov zaistí širokú 
škálu možných pripojiteľných zari- 
adení, ak by sme mali byť konkrétni, 
nájdeme tu už spomínané dva HDMI 
konektory, jeden konektor typu DVI-D 
a DSub . Rozsah nastavenia výšky je 


Smart Insight off 


60 mm, celková váha, čiže aj s pod- 
stavcom je 5,4 kilogramov, bez neho 
4,2 kg. Zahfňa maximálnu spotrebu 
energie 42 W, typický príkon je pritom 
22 W. Samostatnú pozornosť si zaslúži 
aj tzv. potlačenie odleskov, ktorým 
podľa oficiálnych informácií tento 
monitor disponuje. Leštené a hladké 
plochy zhoršujú pozorovanie, zobrazo- 
vacia plocha s ktorou FS2333 
prichádza vraj bráni vzniku rušivých 
odleskov a zaisťuje úspešné potlačenie 
nechcených odrazov. V konečnom 
dôsledku potešia aj vstavané repro- 
duktory, nachádzajúce sa vpredu na 
oboch stranách. 

Monitor disponuje hneď niekoľkými za- 
ujímavými technológiami. Nás však za- 
ujímajú tie, ktoré zúžitkujeme najmä 
pri hraní. Zrejme najväčším tromfom 
sú funkcie Smart Insight a Power 
Gamma, ktoré sa starajú o dokonalé 
zobrazenie každého detailu. Smart In- 
sight optimalizuje tmavé scény a 
zvýrazňuje ich obsah, Power Gamma 
sa zameriava na zvýraznenie nízkych 
kontrastov a robí tak tmavé partie 
obrazu lepšie viditeľnými. 


Smart Insight on 


Toľko ospevovaná technológia Smart 
Insight bola vyvinutá v spolupráci s 
popredným svetovým, profesionálnym 
herným tímom Fnatic, ktorý pomáhal s 
optimálnym nastavením pre žánre FPS 
a RTS. Do vienka dostal viacero pred- 
nastavených režimov, nechýba 
samozrejme režim Game alebo Cin- 
ema. Pribalený je aj diaľkový ovládač. 
Monitor sa dá mierne pozmeniť pomo- 
cou dekoračných pruhov. Na výber je 
červený, modrý a sivý. 


FORIS FS2333 od firmy EIZO je štan- 
dardne ponúkaný s päťročnou 
záručnou dobou na elektroniku aj LCD 
panel. 


Smart Resolution off 


Smart Resolution on 

TYTAN CG8890 
HISE OF IHE 
SUPERWEAPON 


Gaming Desktop PC 


ASUS PC ROG 
TYTAN CG8890 


AUTOR: Lukáš "Under4" Kollár 


Desktop vhodný pre 
najnáročnejších hráčov. 


Spoločnosť Asus uviedla prostred- 
níctvom tlačovej správy počítač ROG 
TYTAN CG8890 s kvapalinou 
chladeným šesťjadrovým proce- 
sorom lntel Core i7-3960X s funkciou 
Turbo Gear, umožňujúcou okamžitým 
pretaktovaním dosiahnuť maximálnu 
frekvenciu o hodnote 4,2 GHZ. 
Výbavu tvorí grafická karta NVIDIA 
GeForce GTX 690 s monštruóznym 
výkonom a 4 GB pamäťou. Ide o na- 
jnovšiu kartu s podporou pre štyri 
monitory, ktorá zaručuje plynulé 
hranie pri zachovaní najvyšších 
herných nastavení. Navyše, výrobca 
udáva možnosť hrania aj v režime 
NVIDIA 3D Vision Surround. 


Zákazník si však môže vybrať aj vari- 
ant grafickej karty GTX 680 s 2 GB 
DDRS5 pamäťou. Tento 32,4 kg 
vážiaci (aj s krabicou) „maco“, je 
rozmerov 300 x 530 x 630 mm a 
poháňa ho napájací zdroj s max. 
výkonom 900 W. Disponuje štvoricou 
pamäťových slotov s možnosťou inš- 
talácie DDR3 pamätí s veľkosťou 4 
až do 16 GB. Chod systému zaistí 
64-bit operačný systém Windows 7 
Home Premium. 


Dva 128 GB SATA3 SSD disky v 

RAID 0 prinášajú až štyrikrát vyššiu 
dátovú rýchlosť v porovnaní so štan- 
dardnými HDD. Kvalitu zvuku 
zabezpečuje zvuková karta ASUS 
Xonar DX, poháňaná technológiou 
Dolby Home Theater, ktorá nám 
podľa Asusu poskytuje až 35-krát 
čistejšiu audio kvalitu (116dB SNR), 
ako kodeky na základnej doske. 


Spomínaná Turbo Gear technológia 
umožňuje procesor jednoducho 
pretaktovať na troch úrovniach. 
Potrebujete k tomu len jedno jediné 
kliknutie, pričom celý proces pre- 
behne bez nutnosti reštartu počítača. 
Záleží len na vás, aký mód považu- 
jete za najvhodnejší a uprednostníte 
ho. Prítomný DEFCON indikátor 
prezrádza aktuálny mód pomocou 
LED osvetlenia v modrej alebo 
červenej farbe. 


Prvý mód nesie názov Startup mode. 
Disponuje modrým podsvietením, 
procesor je v tomto prípade pretakto- 
vaný na frekvenciu 3,8 GHz, nasle- 
duje Turbo Gear mode s červeným 
podsvietením, kedy je CPU pretakto- 
vaný na 4,0 GHz. Posledný, tretí 
režim Turbo Gear extreme mode je 
taktiež rozpoznateľný vďaka 
červenému podsvieteniu, no tentoraz 
procesor dodáva najvyšší výkon s 
pracovnou frekvenciou až 4,2 GHz. 


Pri každom z týchto režimov uvidíte v 
príslušnej farbe osvetlené aj ROG 
logo, elegantne doplňujúce zaují- 
mavý vzhľad tejto hernej skrinky. 


Opisovaný výkon pochopiteľne potre- 
buje aj adekvátny systém chladenia. 
Kvôli maximálnej stabilite sa skrinka 
dokáže netradičným spôsobom 
pretransformovať, a to tak, že v 
móde Turbo Gear dôjde k otvoreniu 
horného aj bočných panelov. Tu už 
nastupujú na scénu mohutné 
tmavočervené ventilátory, majúce za 
povinnosť uchrániť a predížiť 
životnosť komponentov, jednak tak, 
že vyčerpajú horúci vzduch zo 
skrinky, samozrejme zároveň aj do- 
dajú do systému chladný vzduch. 
Celkovému chladeniu prispievajú aj 
zložito konštruované ventilačné 
otvory, nachádzajúce sa pozdíž 
skrinky. V súčinnosti s tichým a efek- 
tívnym kvapalinovým chladením pro- 
cesora je tento model ideálnym 
herným desktopom. 


Dostupnosť ani cenu zatiaľ Asus 
nepredložil. Každému však Už teraz 
môže byť jasné, že počítač ROG 
TYTAN CG8890 rozhodne nebude 
lacným špásom. Kvôli použitým kom- 
ponentom si sumu odhadnúť netrú- 
fame. 


